इन अटकलों के बाद से ही बसपा के भीतर माहौल गर्म था. ज्‍यादातर बसपाई यूपी में पार्टी की करारी हार के लिए शशांक शेखर को ही जिम्‍मेदार मान रहे थे. माल एवेन्‍यू स्थित बसपा मुख्‍यालय में पार्टी के वरिष्‍ठ नेताओं तथा नवनिर्वाचित विधायकों की बैठक में सोमवार को मायावती ने सबका मन टटोला. पर ज्‍यादातर लोगों के विरोध को देखते हुए उन्‍हों ने कहा कि पार्टी किसी नौकरशाह को राज्‍यसभा प्रत्‍याशी नहीं बनाएगी. इसके साथ ही शशांक की राज्‍य सभा पहुंचने की उम्‍मीदों पर तुषारापात हो गया.